ব্র্যাড হগ

জর্জ ব্র্যাডলি ব্র্যাড হগ (জন্ম: ৬ ফেব্রুয়ারি, ১৯৭১) পশ্চিম অস্ট্রেলিয়ার ন্যারোজিন এলাকায় জন্মগ্রহণকারী অস্ট্রেলীয় ক্রিকেটার। অস্ট্রেলিয়া জাতীয় ক্রিকেট দলের অন্যতম সদস্য হগ বামহাতি চায়নাম্যান বোলার হিসেবে খেলে থাকেন। নিচের সারির ব্যাটসম্যান হিসেবেও দলে অবদান রাখছেন ব্র্যাড হগ। পাশাপাশি অসাধারণ ফিল্ডারের ভূমিকায়ও অবতীর্ণ হন তিনি। এছাড়াও তিনি ক্রিকেটের ধারাভাষ্যকার। নিষিদ্ধ মাদক গ্রহণের অভিযোগে বিখ্যাত লেগ স্পিনার শেন ওয়ার্নের উপর ২০০৩ সালে নিষেধাজ্ঞা ও একদিনের আন্তর্জাতিক থেকে অবসর নেয়ার প্রেক্ষিতে ব্র্যাড হগের আন্তর্জাতিক ক্রিকেটে উত্থান ঘটে। হগ একদিনের আন্তর্জাতিকে অস্ট্রেলিয়ার সফলতম বোলারদের মধ্য ষষ্ঠ ও উইকেট লাভে সফলতম স্পিনারদের মধ্যে দ্বিতীয় স্থানের অধিকারী হিসেবে স্বীকৃতি পান। ২০০৩ ও ২০০৭ সালের ক্রিকেট বিশ্বকাপ বিজয়ী অস্ট্রেলিয়া দলের অন্যতম সদস্য ছিলেন। মাত্র ১৫জন খেলোয়াড়দের একজন হিসেবে তিনি একাধিকবার বিশ্বকাপ বিজয়ী দলের সদস্য হবার গৌরব অর্জন করেন। ২৭ ফেব্রুয়ারি, ২০০৮ তারিখে তিনি আন্তর্জাতিক ক্রিকেট থেকে অবসরের ঘোষণা দেন যা কমনওয়েলথ ব্যাংক সিরিজের পর থেকে কার্যকরী হবে। ২০০৭-০৮ মৌসুমে কমনওয়েলথ ব্যাংক সিরিজ প্রতিযোগিতার পর ৪ মার্চ, ২০০৮ তারিখে আন্তর্জাতিক ক্রিকেটাঙ্গন থেকে অবসর গ্রহণ করেন হগ। টেস্ট ক্রিকেটে ৫৪.৮৮ গড়ে ১৭ উইকেট লাভ করলেও ১৫৬টি একদিনের আন্তর্জাতিক উইকেট লাভ করেন ২৬.৮৪ রান গড়ে। পাশাপাশি কার্যকর নিম্নসারির ব্যাটসম্যান হিসেবে তাকে অস্ট্রেলিয়ার একদিনের দলের অন্যতম সেরা খেলোয়াড়রূপে বিবেচনা করা হয়। ২০০৭-০৮ মৌসুমে বর্ডার-গাভাস্কার ট্রফি প্রতিযোগিতায় সিডনিতে অনুষ্ঠিত দ্বিতীয় টেস্ট চলাকালে হগ ভারত দলের সাবেক অধিনায়ক অনিল কুম্বলে ও সহঃ-অধিনায়ক মহেন্দ্র সিং ধোনিকে বাস্টার্ড বলেন যা এ উপমহাদেশে সর্বোচ্চ পর্যায়ের গালিগালাজরূপে স্বীকৃত। এরপর বিসিসিআই কর্তৃপক্ষ আনুষ্ঠানিকভাবে হজের বিরুদ্ধে অভিযোগ দাখিল করে। ফলশ্রুতিতে হগকে আন্তর্জাতিক ক্রিকেট কাউন্সিলের গঠনতন্ত্রে নির্দেশিত তৃতীয় স্তরের আইনভঙ্গের দায়ে অভিযুক্ত করা হয় যাতে তার দুই থেকে চার টেস্ট খেলা থেকে বিরত থাকতে হবে। এ ধারায় বর্ণ, ধর্ম, লিঙ্গ, রঙ, গোত্র, জাতি কিংবা গোষ্ঠীর উৎপত্তি সম্পর্কে বলা যাবে না। কিন্তু হগ ভারতীয়দেরকে অপমান করার উদ্দেশ্যে এ শব্দ প্রয়োগ করেননি বলে জানান। ১৪ জানুয়ারি পার্থে প্রাথমিক শুনানীর আয়োজন করা হয়। দুই দলের অধিনায়ক আইসিসি ম্যাচ রেফারি রঞ্জন মাদুগালের মধ্যস্থতায় শান্তি আলোচনা করে অভিযোগ তুলে নেন। কয়েকদিন পর ভারতীয় ক্রিকেট কন্ট্রোল বোর্ড (বিসিসিআই) অভিযোগটি প্রত্যাহার করে নেয়। "Brad Hogg"।  Stephen Brenkley (২০০৩-০২-১৩)। "Warne exit gives farmer Hogg his red-letter day"। The Independent। London। সংগ্রহের তারিখ ২০০৮-০২-২৭। [স্থায়ীভাবে অকার্যকর সংযোগ] "Most Wickets in a Career - Australian ODIs"। Cricinfo। সংগ্রহের তারিখ ২০০৮-০২-২৮।  Multiple Cricket World Cup Winners "Hogg quits in spin crisis"। ২ মার্চ ২০০৮ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০১৪।  Hogg to quit international scene BBC News retrieved 27 February 2008 Lienert, Sam (২০০৮-০২-২৭)। "Brad Hogg quits international cricket"। The Age। Melbourne। ২০০৮-০৩-০১ তারিখে মূল থেকে আর্কাইভ করা। সংগ্রহের তারিখ ২০০৮-০২-২৭।  Hogg twist to abuse hearing, retrieved: 19 February, 2014 "Hogg charged for making 'offensive remark'". Cricinfo. 8 January 2008. Brown, Alex; Chloe Saltau (7 January 2008). "Hogg twist to abuse hearing". The Sydney Morning Herald. "PTI. "Hogg charged with offence". www.dailypioneer.com. Archived from the original on 1 January 2008. Retrieved 9 January 2008."। ১ জানুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০১৪।  "India withdraw charge against Hogg". Cricinfo. Retrieved 14 January 2008. Australian cricketer Hogg charged for making offensive remark ওয়েব্যাক মেশিনে আর্কাইভকৃত ১২ জানুয়ারি ২০০৮ তারিখে 2008-01-08 India withdraw Hogg abuse charge;BBC Sport;2008-01-14 উইকিমিডিয়া কমন্সে ব্র্যাড হগ সংক্রান্ত মিডিয়া রয়েছে। Brad Hogg at Cricinfo